जी हाँ ऐसे शहर में जाने की कल्पना ही रोमांचक है जिसको दुनिया की एडवेंचर कैपिटल के रूप में शोहरत हासिल है। जिन्हें हम एक्सट्रीम एडवेंचर की उपाधि देते है वो सब यहाँ मौजूद हैं। हम बात कर रहे हैं न्यूजीलैंड के क्वींसटाउन शहर की। बताया जाता है की उन्नीसवीं सदी के मध्य में जब क्वींसटाउन में शॉटओवर नदी में सोना मिलने की खबर फैली तो वहां पर लोगो की भीड़ उमड़ पड़ी थी। जब वहां पर सोना खत्म हो गया तो उस जगह पर पहुंचे लोगों का ध्यान वहां के पहाड़ों और नदियों की खूबसूरती पर गया और तब से उन्होंने वही पर बसने का फैसला कर लिया। रोमांच में यहां शुरुआत पिछली सदी के मध्य में स्कीइंग से हुई।